151. löggjafarþing 2020–2021.

Þingskjal 1018 — 598. mál.

Fyrirspurn

til heilbrigðisráðherra um aðilaskipti í rekstri hjúkrunarheimila.

Frá Páli Magnússyni.

1.	Hvers vegna hefur heilbrigðisráðuneytið gefið Vestmannaeyjabæ og Fjarðabyggð fyrirmæli um að segja upp yfir 100 starfsmönnum í tengslum við aðilaskipti í rekstri hjúkrunarheimila í þessum sveitarfélögum?

2.	Hvers vegna var ákveðið að láta lög um réttarstöðu starfsmanna við aðilaskipti að fyrir
tækjum, nr. 72/2002, ekki gilda í Vestmannaeyjum og Fjarðabyggð í ljósi þess að lögin voru látin gilda um sambærilegar tilfærslur á Akureyri og Höfn í Hornafirði?

3.	Telur ráðherra að hægt hefði verið að ganga fram með mildari hætti við þessi aðilaskipti í stað þess að grípa til hópuppsagna á landsbyggðinni hjá þessari dæmigerðu kvennastétt sem vinnur við umönnun okkar viðkvæmustu einstaklinga?